India.Arie
Store norske leksikon,Kunst og estetikk,Musikk,Populærmusikk,Soul  og R&B,Internasjonal soul og R&B
India.Arie er en amerikansk sanger, musiker og låtskriver, oppvokst siden 13-årsalderen i Atlanta. Som en av flere utøvere bidro hun til en slags «neo-klassisk» soul-tradisjon, neo-soul, som utviklet seg løpet av 1990-tallet. Hun vakte først oppmerksomhet som deltaker på Lilith Fair-turneen i 1998, og fikk sitt store gjennombrudd med debutalbumet Acoustic Soul (2001).
Med sine reflekterte, velskrevne sanger og sin personlige stemme begeistret hun både kritikere og publikum, og hun fulgte opp på en overbevisende måte i 2002 med Voyage To India, som ga henne to Grammy-priser. India.Arie var på sitt mest personlige på albumene Testimony: Vol. 1, Life & Relationship (2006) og Testimony: Vol. 2, Love & Politics (2009), som ikke oppnådde like gode anmeldelser og salgstall som forgjengerne. Les mer i Store norske leksikon neo-soul